ประกาศคณะกรรมการกํากับตลาดทุนที่ ทธ. 30/2564เรื่อง หลักเกณฑ์ เงื่อนไข และวิธีการขออนุญาตหรือแจ้งโดยวิธีการทางอิเล็กทรอนิกส์(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_เพื่อเป็นการอํานวยความสะดวกและลดภาระ ต้นทุน และเวลาให้แก่ผู้ประกอบธุรกิจ ในการจัดทํา เปิดเผย และนําส่งข้อมูลเกี่ยวกับธุรกิจหลักทรัพย์ ธุรกิจสัญญาซื้อขายล่วงหน้าและธุรกิจเป็นทรัสตีต่อสํานักงาน คณะกรรมการกํากับตลาดทุนจึงเห็นควรให้ยกเลิกการจัดส่งข้อมูลที่ไม่จําเป็น และปรับปรุงหลักเกณฑ์เกี่ยวกับเรื่องดังกล่าวให้เหมาะสมมากขึ้น ตลอดจนสามารถดําเนินการโดยวิธีการทางอิเล็กทรอนิกส์ได้อาศัยอํานาจตามความในมาตรา 16/6 วรรคสอง (1) มาตรา 34 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 35 มาตรา 41 วรรคหนึ่ง (3) และ (4) มาตรา 42(10)มาตรา 56 มาตรา 92 วรรคสอง มาตรา 98(4) (5) และ (8) มาตรา 100 วรรคสอง มาตรา 103(9) และ (10) มาตรา 109 วรรคหนึ่ง มาตรา 114 มาตรา 115 มาตรา 116 มาตรา 117 มาตรา 119(6) มาตรา 124 วรรคหนึ่ง และมาตรา 130 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 124/1วรรคสอง และมาตรา 140/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 และมาตรา 133วรรคสอง มาตรา 134 และมาตรา 135 แห่งพระราชบัญญัติหลักทรัพย์และตลาดหลักทรัพย์ พ.ศ. 2535ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 มาตรา 23(3) และ (5) และมาตรา 24 วรรคหนึ่ง แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ข้อ 1 ในประกาศนี้คําว่า "กฎหมายที่เกี่ยวข้อง" และ "วิธีการทางอิเล็กทรอนิกส์" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขออนุญาตหรือแจ้งโดยวิธีการทางอิเล็กทรอนิกส์"การขออนุญาตหรือแจ้ง" หมายความว่า การขออนุญาต การขอจดทะเบียนการขอรับความเห็นชอบ การขอผ่อนผัน การส่งรายงานหรือเอกสาร หรือการดําเนินการอื่นใดในทํานองเดียวกันต่อสํานักงานตามกฎหมายที่เกี่ยวข้อง เว้นแต่จะได้กําหนดไว้เป็นการเฉพาะในประกาศนี้ข้อ 2 การขออนุญาตหรือแจ้งตามกรณีที่กําหนดในภาคผนวก 1 รายการขออนุญาตหรือแจ้งต่อสํานักงานโดยวิธีการทางอิเล็กทรอนิกส์ ท้ายประกาศนี้ ให้ผู้ขออนุญาตหรือแจ้งดําเนินการโดยวิธีการทางอิเล็กทรอนิกส์การขออนุญาตหรือแจ้งโดยวิธีการทางอิเล็กทรอนิกส์ตามวรรคหนึ่งในแต่ละกรณีให้เริ่มดําเนินการได้ตั้งแต่วันที่สํานักงานกําหนดเป็นต้นไป โดยให้สํานักงานแจ้งให้ผู้ที่เกี่ยวข้องทราบถึงกรณีดังกล่าวเป็นการทั่วไปบนเว็บไซต์ของสํานักงานด้วยเมื่อผู้ขออนุญาตหรือแจ้งได้ดําเนินการโดยวิธีการทางอิเล็กทรอนิกส์แล้ว ให้ถือว่าสํานักงานได้รับการขออนุญาตหรือแจ้งดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงานข้อ 3 ให้ยกเลิกการแจ้งข้อมูลหรือการจัดส่งรายงานตามที่กําหนดในภาคผนวก 2 รายการแก้ไขเปลี่ยนแปลงเกี่ยวกับการแจ้งข้อมูลหรือการจัดส่งรายงานต่อสํานักงาน ท้ายประกาศนี้และให้ดําเนินการตามกรณีที่กําหนดไว้ในภาคผนวกดังกล่าวแทนข้อ 4 ให้ยกเลิกการขออนุญาตหรือแจ้งตามที่กําหนดในภาคผนวก 3 รายการยกเลิกการขออนุญาตหรือแจ้ง ท้ายประกาศนี้ข้อ 5 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไปประกาศ ณ วันที่ 20 เมษายน พ.ศ. 2564(นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน